C 125/450
LV
Eiropas Savienības Oficiālais Vēstnesis
5.4.2023.
Trešdiena, 2022. gada 14. septembris
b) panta 3. punktā pievieno šādu daļu: “Šā punkta pirmajā daļā minēto tiesību akta priekšlikumu Komisija sagatavo, ņemot vērā šādus elementus: a) ieteikumus, ko sniegusi saskaņā ar Regulas (EK) Nr. 401/2009 10.a pantu izveidotā Eiropas Zinātniskā konsultatīvā padome klimata pārmaiņu jautājumos; b) indikatīva Savienības siltumnīcefekta gāzu emisijas budžeta tāmi, kā noteikts Direktīvas (ES) 2021/1119 4. panta 4. punktā; c) integrētos nacionālos enerģētikas un klimata plānus, kurus dalībvalstis iesniegušas līdz 2024. gada 30. jūnijam saskaņā ar Regulas (ES) 2018/1999 14. panta 2. punktu; d) pieredzi, kas gūta, īstenojot šo direktīvu, arī tajā noteiktos ilgtspējas un siltumnīcefekta gāzu emisijas aiztaupīšanas kritērijus; un e) tehnoloģiju attīstību no atjaunojamiem energoresursiem iegūtas enerģijas jomā.”; c) pantam pievieno šādu punktu: “4.a Līdz ... [divi gadi pēc šīs grozījumu direktīvas stāšanās spēkā] Komisija pārskata šīs direktīvas īstenošanu un publicē ziņojumu, kurā izklāsta sava pārskata secinājumus.
Pārskatīšanas procesā jo īpaši analizē šādus elementus: a) kāda ir atjaunojamās enerģijas plašākas izmantošanas ārējā ietekme un ietekme uz vidi; b) kādus sociālekonomiskus ieguvumus nodrošina šīs direktīvas īstenošana; c) ciktāl ir īstenotas saistītās iniciatīvas, kas attiecībā uz atjaunojamo resursu enerģiju ir iestrādātas plānā “REPowerEU”; d) vai vajadzīgajā apjomā ir pieejamas atjaunojamās enerģijas ražošanas jaudas, kas apmierinātu lielāku pieprasījumu pēc elektroenerģijas transporta un rūpniecības nozarē, ēku sektorā un siltumapgādes un aukstumapgādes nozarē un lielāku pieprasījumu pēc nebioloģiskas izcelsmes atjaunojamo resursu degvielas.
e) kā līdz 2030. gadam pakāpeniski ir samazinājies no šīs direktīvas 2. pantā definētās primārās koksnes biomasas iegūta kurināmā īpatsvars, kas uzskaitīts 3. panta 1. punktā atjaunojamiem energoresursiem noteikto mērķrādītāju īstenošanas vajadzībām, par pamatu ņemot Komisijas sagatavoto ietekmes novērtējumu.
Pārskats par šādu pakāpenisku samazināšanos ir iesniedzams ne vēlāk kā ...
[3 gadu laikā pēc šīs grozošās direktīvas transponēšanas] [Gr. 48].
Komisija un dalībvalstu kompetentās iestādes savas administratīvās procedūras pastāvīgi pielāgo labākajai pārvaldības praksei un veic arī visus pārējos pasākumus, lai šo direktīvu varētu vienkāršāk īstenot, un līdz minimumam samazina atbilstības nodrošināšanas izmaksas iesaistītajiem dalībniekiem un skartajām nozarēm.”; 23)
direktīvas 35. pantu groza šādi: a) panta 2. punktu aizstāj ar šādu: “Pilnvaras pieņemt 8. panta 3. punkta otrajā daļā, 29.a panta 3. punktā, 26. panta 2. punkta ceturtajā daļā, 26. panta 2. punkta piektajā daļā, 27. panta 1. punkta otrajā daļā, 27. panta 3. punkta ceturtajā daļā, 28. panta 5. punktā, 28. panta 6. punkta otrajā daļā, 31. panta 5. punkta otrajā daļā un 31.a panta 2. punkta otrajā daļā minētos deleģētos aktus Komisijai piešķir uz piecu gadu laikposmu no [šīs grozījumu direktīvas stāšanās spēkā].
Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām.
Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.”;